Homer Comes Home

Homer Comes Home er en amerikansk stum dramakomedie fra 1920, regissert av Jerome Storm og med Charles Ray i hovedrollen.

Handling 
Homer Cavender reiser fra småbyen Mainsville til New York, fast bestemt på å bli rik og berømt i storbyen. To år senere kommer han hjem på ferie. Innbyggerne i hjembyen hans blir imponert over hvor flott han er kledt, og går ut fra at Homer har gjort det bra utenbys. I et forsøk på å vinne Rachel Prouty fra sin rival Arthur Machim, bestemmer Homer seg for å late som han virkelig har blitt velstående.

Homer påstår at arbeidsgiveren hans har sendt ham for å selge aksjer i et nytt industrianlegg som skal bygges i Mainsville. Men Machim oppdager at han lyver, og kaller Homer for en kjeltring. Samtidig har Homer dratt tilbake til New York, og der overbeviser han arbeidsgiverne sine om alle fordelene ved planen hans. Deretter kommer han triumferende tilbake til hjembyen, med både planer for det nye anlegget og en plan om å fri til Rachel.

Skuespillere 
 Charles Ray som Homer Cavender
 Otto Hoffman som Silas Prouty
 Priscilla Bonner som Rachel Prouty
 Ralph McCullough som Arthur Machim
 Walter Higby som Machim
 John Elliott som herr Bailly
 Harry Hyde som herr Kort
 Gus Leonard som butikkbestyreren
 Joseph Hazelton som mann på skolager
 Bert Woodruff som bonden Higgins
 Louis Morrison som gamle Tracey

Referanser

Eksterne lenker 

Stumfilmer fra USA
Filmer fra 1920
Stum-dramakomedier fra USA